31. 12. 91 De Europæiske Fællesskabers Tidende Nr. L 362/87 RÅDETS FORORDNING (EØF) Nr. 3861/91 af 23. december 1991 om en hasteaktion vedrørende levering af levnedsmidler bestemt til befolknin- gerne i Estland, Letland og Litauen RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 2727/75 af 29. oktober 1975 om den fælles markedsordning for korn (?), særlig artikel 7, stk. 5, og artikel 8, under henvisning til forslag fra Kommissionen, og ud fra følgende betragtninger : Markedet for visse landbrugsprodukter kan frembyde produktionssituationer, der gør det muligt at afsætte sådanne produkter på særlige betingelser ; det bør fastsættes, at der stilles kornprodukter til rådighed for befolkningerne i Estland, Letland og Litauen, for at de pågældende befolkninger kan få bedre forsyningsvilkår, og for at husdyrbestanden i nævnte lande kan oprethol- des ; Fællesskabet råder over landbrugsprodukter, der er oplagret efter interventionsforanstaltninger, og disse produkter bør anvendes til aktionens gennemførelse ; det henhører under Kommissionen at fastsætte gennem- førelsesbestemmelserne for denne aktion — UDSTEDT. FØLGENDE FORORDNING : - Artikel 1 Der iværksættes på de i de følgende artikler fastsatte betingelser en hasteaktion vedrørende gratis levering til befolkningerne i Estland, Letland og Litauen af visse kornprodukter, der skal fastlægges nærmere, og som er til rådighed som følge af interventionsforanstaltninger. Udgifterne til aktionen kan højst udgøre 45 mio. budget- ECU. Artikel 2 1. —Produkterne kan leveres i foreliggende stand eller efter forarbejdning. 2. Aktionen kan også vedrøre levnedsmidler, der er tilvejebragt som led i handelsmæssig udveksling af produkter fra interventionslagre med levnedsmidler, der tilhører samme produktgruppe. ; 3. Leveringsomkostningerne, herunder udgifterne til transport og eventuelt forarbejdning, fastlægges ved licita- tion eller, som følge af aktionens hastende karakter, ved underhåndsaftale. 4. Omkostningerne betales erhvervsdrivende for leve- rancer, for hvilke der er fremlagt bevis for, at produkterne har nået der fastsatte leveringstrin. 5. —For produkter, der leveres i medfør af denne forord- ning, ydes der ingen eksportrestitutioner, og de er ikke omfattet af ordningen med monetære udligningsbeløb. Artikel 3 Gennemførelsesbestemmelserne til denne forordning vedtages af Kommissionen efter proceduren i artikel 26 i " forordning (EØF) nr. 2727/75. Artikel 4 Det påhviler Kommissionen at føre kontrol med leve- ringsdispositionerne og med anvendelse af de kriterier, der vedtages for uddelingen af hjælpen til befolkningen. Artikel 5 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 23. december 1991. ()) EFT nr. L 281 af 1. 11. 1975, s. 1. Forordning senest ændret ved forordning (EØF) nr. 3577/90 (EFT nr. L 353 af 17. 12. 1990, s. 23). På Rådets vegne Y. VAN ROOY Formand